Viimsi vald,Randvere 12.09.2024a.

Tere.

Kirjutan seoses jätkuva probleemiga liiklusohutuse ning teedel liikuvate metsloomade murega.

Igal aastal juhtuvad Viimsis Randvere teel surmaga lõppenud liiklusõnnetused metsloomadega. Samuti on kohalikud elanikud korduvalt pöördunud nii omavalitsuse kui maanteeameti poole. Eelmisel nädalal sõideti surnuks 4 kuune põdravasikas, mis näitas järjekordselt seda, et aastaid kestnud juhtumitest ei ole mitte midagi õpitud.

Kas tõesti ei muutu enne midagi, kui mõni inimene surma saab? Elanikud on pöördunud rea ettepanekutega, mis mingil põhjusel ametkondade toetust ei leia. On ju selge, et inimeste ning liiklusvahendite arvu tõus ületab ammu tänaste liiklustingimuste kandevõimet nii liikluskiiruse, teemärgistuse, liiklukontrolli kui teavitusmeetmete osas.

Suheldes kogukonnaga on vajalikud parendused järgmised:

1. Liikluskiiruse alandamine kogu Randvere tee 70km/h
2. Loomamärgiste taastamine-need on täiesti kulunud
3. Reflektorite paigaldus loomade ülekäigukohtadel
4. Vald peab korraldama kohaliku konstaabli algatusel liikluskontrollide läbiviimise
5. Omavalitsuse ning maanteeameti poolne teavitustöö, täna see puudub

Lugupidamisega,

Jaak Sepp

Randvere külavanem